Pielikums Nr. 1

Aizturēto vai atskurbšanai atvesto personu turēšanas telpu iekšējā kārtība

**§ 1**

1. Telpās pieņemamā persona tiek nekavējoties informēta par:

**1)** tās tiesībām un pienākumiem, darot tai zināmus šīs iekšējās kārtības noteikumus. Telpās pieņemamā persona apliecina iepazīšanos ar iekšējās kārtības noteikumiem, parakstot aizturēto vai atskurbšanai atvesto personu turēšanas telpu iekšējās kārtības karti;

**2)** telpu aprīkošanu ar videonovērošanas iekārtām, kas tiek izmantotas arī novērošanai un attēlu reģistrēšanai – šādu iekārtu uzstādīšanas gadījumā.

2. Telpās pieņemamai personai, kas neprot poļu valodu, tiek nodrošināta iespēja sazināties ar tulka starpniecību jautājumos, kas saistīti ar uzturēšanos telpās.

2a. Telpā pieņemtajai personai, kas ir persona, uz kuru attiecas 2011. gada 19. augusta likums par zīmju valodu un citiem saziņas veidiem 2. panta 1. daļas 1. punkta noteikumi (2023.g. OV, 20 p.), bez maksas tiek nodrošināta piekļuve poļu zīmju valodas (PZV) tulka pakalpojumiem, zīmju valodas sistēmai (ZVS) un nedzirdīgi neredzīgo saziņas metodēm (NNSM), jautājumos, kas saistīti ar uzturēšanos telpā

3. Gadījumā, kad sazināšanās ar personu, kas tiek pieņemta telpās, ir apgrūtināta sakarā ar tās apziņas traucējumiem, 1. punktā minētās darbības ir veicamas, tiklīdz beidz pastāvēt iemesls, kura dēļ šis pienākums netika realizēts.

4. Gadījumā, ja aizturētā persona, ar kuru sazināšanās ir apgrūtināta tās apziņas traucējumu dēļ, netika informēta par tās tiesībām saistībā ar aizturēšanu saskaņā ar Kriminālprocesa kodeksa vai citu likumu noteikumiem, šī informācija jāsniedz, tiklīdz beidz pastāvēt iemesls, kura dēļ šis pienākums netika realizēts. Aizturētā persona apliecina iepazīšanos ar tās tiesībām, parakstot personas aizturēšanas protokolu.

**§ 2** Telpās ievietotā aizturētā persona tiek atbrīvota:

**1)** ja ir beidzis pastāvēt aizturēšanas iemesls;

**2)** pēc tiesas nolēmuma vai rīkojuma;

**3)** pēc prokurora rīkojuma;

**4)** pirms 48 stundu notecēšanas no aizturēšanas brīža, ja šajā laikā persona netika nodota tiesas rīcībā pēc prasības par pirmstiesas apcietinājumu;

**5)** ja 24 stundu laikā no personas nodošanas tiesas rīcībā tai netika iesniegts lēmums par pirmstiesas apcietinājuma piemērošanu.

**§ 3** Atskurbšanaiatvestā persona tiek atbrīvota:

**1)** atskurbšanas brīdī, taču ne vēlāk kā pirms 24 stundu notecēšanas no atvešanas brīža;

**2)** pamatojoties uz medicīnisku izziņu, ka personas tālāka turēšana telpās var radīt apdraudējumu tās dzīvībai vai veselībai.

**§ 4**

1. Telpās pieņemamai aizturētai personai tiek veikta medicīniska apskate un sniegta nepieciešamā medicīniskā palīdzība noteikumos par Policijas aizturēto personu medicīnisko apskati noteiktajos gadījumos un kārtībā.

2. Telpās pieņemamai atskurbšanai atvestai personai nekavējoties tiek veikta medicīniska apskate, pēc kuras ārsts izniedz atzinumu:

**1)** par medicīnisku kontrindikāciju trūkumu personas turēšanai telpās, vai

**2)** par medicīnisku kontrindikāciju pastāvēšanu šīs personas turēšanai telpās un par nepieciešamību sūtīt to uz ārstniecības iestādi, vai

**3)** par personas atteikšanos no medicīniskās apskates un par nepieciešamības trūkumu sūtīt šo personu uz ārstniecības iestādi, vai

**4)** par personas atteikšanos no medicīniskās apskates un nepieciešamību sūtīt šo personu uz ārstniecības iestādi, vai

**5)** par personai nepiecašamajām zālēm un to dozēšanas veidu.

3. Apstākļu, kas minēti 2. punktā, apstiprināšanai ir nepieciešama medicīniska izziņa.

4. Apstākļi, kas minēti 2. punkta 3. apakšpunktā nevar būt par atteikšanās iemeslu pieņemt telpās atskurbšanai atvesto personu.

5. Apstākļos, kas minēti 2. punkta 2. un 4. apakšpunktā, atskurbšanai atvestās personas nogādāšana uz ārstniecības iestādi tiek veikta ar speciālu sanitāru transportlīdzekli.

6. Telpās veiktās medicīniskās apskates norisi un rezultātus ārsts reģistrē ārsta apmeklējumu grāmatā.

**§ 5** [[1]](#endnote-1)

1. Telpās pieņemamā persona norāda savu vārdu un uzvārdu, tēva vārdu, dzimšanas datumu un vietu, pierakstīšanās vai uzturēšanās vietas datus un informāciju par veselības stāvokli.

2. Telpās pieņemamā persona un persona, kas tajās atrodas, tiek preventīvi pārmeklēta.

**§ 6**

1. Šīs iekšējās kārtības 5. **§** 2. punktā minētās preventīvās pārmeklēšanas laikā atrastos un izņemtos priekšmetus, norādot individuālās īpašības, ieraksta depozīta kvītī. Depozīta kvīti paraksta telpās pieņemamā persona un policijas darbinieks, kas deponēja kvītī norādītos priekšmetus.

2. Telpās pieņemamās personas parakstīšanās atteikums vai neiespējamība tiek atzīmēti depozīta kvītī, norādot tajā citu klātesošu policijas darbinieku, kas apliecina savu klātbūtni ar parakstu.

3.[[2]](#endnote-2) *(atcelts)*

4.[[3]](#endnote-3)  Preventīvās pārmeklēšanas laikā, kas minēta 5. § 2. punktā, atrastie un izņemtie priekšmeti nevar būt nodoti telpās ievietotajai personai.

**§ 7** Telpās pieņemtā persona ieņem par telpām atbildīgā vai telpās dienesta pienākumus pildošā policijas darbinieka norādītu aizturēto vai atskurbšanai atvesto personu turēšanas istabu un gulēšanas vietu, pie kam:

**1)** dažādu dzimumu personas tiek ievietotas atsevišķi;

**2)** atskurbšanai atvestas personas tiek izvietotas atsevišķi no nedzērušām personām;

**3)** personas, kas nav sasniegušas 18 gadu vecumu, tiek izvietotas atsevišķi no pilngadīgām personām.

**§ 8** Telpās pieņemamā persona tiek informēta par nepieciešamību:

**1)** ievērot šīs iekšējās kārtības noteikumus;

**2)** izpildīt telpās dienesta pienākumus pildošā policijas darbinieka rīkojumus;

**3)** saglabāt klusumu nakts miera laikā no plkst. 2200 līdz 600, bet svētku dienās – līdz plkst. 700;

**4)** ievērot vispārpieņemtos līdzāspastāvēšanas principus;

**5)** ievērot personīgās higiēnas prasības un saglabāt telpu tīrību;

**6)** izmantot telpu aprīkojumu atbilstoši paredzētajam pielietošanas mērķim;

**7)** nekavējoties informēt telpu apkalpes darbiniekus par draudu rašanos cilvēku veselībai vai dzīvībai, telpu aprīkojuma bojājumiem un citiem bīstamiem notikumiem.

**§ 9**

1. Telpās pieņemtā persona lieto savu apģērbu, apakšveļu un apavus.

2. Ja 1. punktā minētie priekšmeti nav derīgi lietošanai vai tos lietot nevar higiēnisku apsvērumu dēļ, aizturētā vai atskurbšanai atvestā persona var saņemt bez maksas nepieciešamo apģērbu, apakšveļu un apavus. Lēmumu šajā jautājumā pieņem Policijas organizatoriskās vienības vadītāja norīkota persona, kuras rīcībā atrodas telpas.

3. Personīgo apģērbu aizstājošs apģērbs tiek izsniegts telpās pieņemamai personai, kas tika aizturēta, kurai tika piemērots pirmstiesas apcietinājums, vai kura ir nosodīta sakarā ar:

**1)** teroristiska nodarījuma izdarīšanu, noziedzīga nodarījuma izdarīšanu ar sevišķu cietsirdību, noziedzīga nodarījuma izdarīšanu, rīkojoties ar šaujamieročiem vai sprāgstošām vielām, vai sakarā ar aizdomām par šāda nodarījuma izdarīšanu;

**2)** dalību bruņotā organizētā noziedzīgā grupā vai sakarā ar aizdomām par dalību šādā grupā.

4. Personīgo apģērbu aizstājošs apģērbs tiek izsniegts telpās pieņemamai aizturētai personai, kuras apģērbs tika izņemts kā lietisks pierādījums tiesvedības procesā.

5. Telpās ievietotajai personai visu laiku, kad tas ir nepieciešams, ir pieejami bez maksas tīrības līdzekļi personīgās higiēnas uzturēšanai, tajā skaitā ziepes un dvielis.

6. Nakts miera laikā, kā arī gadījumos, kad tas ir pamatots citā dienas laikā, aizturētajai personai izsniedz individuālai lietošanai matraci, pagalvi, segu (rudens un ziemas laikā - divas segas) un gultas veļas komplektu – divus palagus un spilvendrānu.

**§ 10**

1. Telpā ievietotajai personai tiek nodrošināta iespēja:

**1)** saņemt maltītes, tajā skaitā vismaz vienu siltu, kas tiek izsniegtas trīs reizes dienā un dzērienus slāpju remdināšanai, pie kam:

**a)** diennakts laikā izsniegto maltīšu enerģētiskā vērtība ir ne mazāka kā 60% skolas normas SZ, kas norādīta noteikumos par policijas darbinieku ēdināšanas nodrošināšanu un šīs ēdināšanas normām, bet ne mazāka kā 2600 kcal, grūtniecēm un 18 gadu vecumu nesasniegušām personām – šīs normas 75%, bet ne mazāka kā 3200 kcal,

**b)** gadījumā, kad maltītes aizturētām personām tiek pagatavotas tieslietu ministram pakļautajās soda izpildes un iepriekšējā apcietinājuma iestādēs, tiek piemērotas enerģētiskās vērtības normas, kas ir norādītas noteikumos par soda izpildes un iepriekšējā apcietinājuma iestādēs ievietotām personām nodrošināmās ēdināšanas veidiem un dienas normas noteikšanu,

**c)** izņemot gadījumu, kas minēts d) apakšpunktā, maltītes tiek izsniegtas pēc vismaz 5 stundu notecēšanas no brīža, kad persona tika ievietota telpā, sekojošās niennakts stundās un proporcijās:

 **-**  plkst. 700-800 brokastis- daudzumā, kas atbilst a) apakšpunktā norādītās enerģētiskās vērtības 30%,

 **-**  plkst. 1200-1400 pusdienas - daudzumā, kas atbilst a) apakšpunktā norādītās enerģētiskās vērtības 40%,

 **-**  plkst. 1800-1900 vakariņas - daudzumā, kas atbilst a) apakšpunktā norādītās enerģētiskās vērtības 30%,

**d)** no ārvalsts konvojēta persona 2 stundu laikā no telpās pieņemšanas brīža saņem maltīti, kas atbilst a) apakšpunktā norādītās enerģētiskās vērtības 30%, ja pieņemšana telpās ir notikusi starp pulkst. 1800 un 800, bet šī persona nesaņēma maltīti, kas minēta c) apakšpunktā,

**e)** aizturētajai personai ir tiesības saņemt pirmo atbilstošo maltīti gadījumā, ja paredzēts nodot to konvojam vai nogādāšanai, un tai nebūs iespējas saņemt maltītes c) apašpunktā norādītajā laikā,

**f)** gadījumos, kad tas ir nepieciešams personas veselības stāvokļa dēļ, tā saņem maltītes saskaņā ar ārsta norādītu diētas veidu;

**2)** saņemt tikai dzērienu slāpju remdināšanai – atskurbšanai atvestas personas gadījumā;

**3)**  saņemt medicīnisku palīdzību;

**4)** lietot sanitārtehniskas iekārtas un tīrības līdzekļus, kas nepieciešami personiskās higiēnas uzturēšanai;

**5)** turēt tādus reliģiska kulta priekšmetus, kuru īpašības neradīs apdraudējumu telpā esošu personu drošībai;

**6)** praktizēt reliģiju un piedalīties dievkalpojumos, ja tas nerada kārtības trucējumus un neapdraud telpās esošu personu drošību;

**7)** pārlūkot preses izdevumus;

**8)** pirkt par saviem naudas līdzekļiem tabakas izstrādājumus, preses izdevumus un personīgās lietošanas priekšmetus higiēnas uzturēšanai, turēt tos telpās, ja šie priekšmeti un to iepakojumi nerada kārtības trucējumus un neapdraud telpās esošo personu drošību;

**9)** smēķēt tabakas izstrādājumus šim nolūkam paredzētājā vietā saskaņā ar noteikumiem par tabakas izstrādājumu lietošanu iekšlietu ministram pakļautajos objektos un transportlīdzekļos, ja tas netraucē policijas darbiniekiem pildīt dienesta pienākumus, kuru mēŗķis ir telpās esošo personu drošība;

**10)** saņemt:

**a)** pēc kontroles, kas veikta ievietotās personas klātbūtnē – pakas ar personīgās lietošanas priekšmetiem, it īpaši drēbēm, apaviem, pārsiešanas un higiēnas uzturēšanas līdzekļiem,

**b)** ārsta izrakstītās zāles, kuras tiek izsniegtas tikai pēc ārsta piekrišanas un saskaņā ar tā norādījumiem, telpā ievietotai personai zāles izsniedz ārsts vai policijas darbinieks saskaņā ar ārsta norādījumiem;

**11)** iesniegt prasības, sūdzības un iesniegumus ar personas uzraudzību veicoša policijas darbinieka starpniecību Policijas organizatoriskās vienības vadītājam, kura pakļautībā ir šī telpa.

2. Priekšmetu, kas minēti 1. punkta 8. apakšpunktā, iegādāšanās tiek nodrošināta saskaņā ar iespējām un ar policijas darbinieka starpniecību, ne biežāk, kā reizi dienā.

3. Silta maltīte netiek izsniegta aizturētajai personai gadījumos, kas minēti 1. punkta 1.d) un e) apakspunktos.

**§ 11 *(atcelts)***

**§ 12** ***(atcelts)***[[4]](#endnote-4)

1. [↑](#endnote-ref-1)
2. [↑](#endnote-ref-2)
3. [↑](#endnote-ref-3)
4. [↑](#endnote-ref-4)